*Lehdistötiedote 2016-11-03*

**Knauf Insulations uusi päävarasto tekee toimituksista nopeampia ja varmempia**

**Laadukkaat tuotteet eivät riitä, vaan lähes yhtä tärkeitä ovat nopeat toimitukset ja toimitusvarmuus. Knauf Insulation on vahvistanut logistiikkaketjuaan ja suurentanut varastonsa kapasiteettia siirtämällä Ruotsin päävarastonsa Eskilstunaan.**– Laajentuessamme tarvitsemme luotettavaa varastokapasiteettia. Lisäksi uuden varastomme sijainti on täydellinen: lähellä moottoritietä ja strategisesti hyvässä paikassa Mälardalenin alueella, kertoo Knauf Insulation Nordenin logistiikasta vastaava Ronni Bjørneler.

Knauf Insulationin Ruotsin päävarasto muutti viime keväänä Hägerstenistä Tukholman liepeiltä Eskilstunaan. Syy muuttoon oli, että Knauf Insulation tarvitsi pakkauslavoilleen lähes kaksi kertaa nykyisen kokoisen tilan.

**Optimaalinen**   
– Uusi varasto antaa meille yli kaksinkertaisen tilan pakkauslavoja varten, ja tiloissa on vielä lähes toinen mokoma laajennusvaraa. Lisäksi varasto ja sen sijainti on meidän kannaltamme optimaalinen. Voimme esimerkiksi ottaa vastaan kymmenen kuorma-autoa lastaukseen ja saman määrän lastin purkuun, Ronni Bjørneler sanoo.

Muutto Eskilstunaan – Keski-Ruotsin alueen nopeasti kasvavaan logistiikkakeskukseen – tehostaa kuljetuksia kaikin tavoin.

– Nopeammat ja sujuvammat kuljetukset hyödyttävät asiakkaitamme ja vähentyneet ympäristövaikutukset hyödyttävät meitä kaikkia.

**Lisätietoja:**

Peter Isacsson, Nordic General Manager | +46 (0)706 45 00 06

Fredrik Stengarn, Press Officer | +46 (0)735 23 23 32

Thomas Pompe, Management assistent | +46 (0)703 35 54 43

Knauf Insulation on osa Knauf Groupia, joka on maailmanlaajuisesti toimiva perheomisteinen rakennusmateriaaleihin keskittyvä konserni. Konsernin liikevaihto on yli viisi miljardia euroa. Olemme yksi maailman suurimmista eristeiden valmistajista, ja me toimimme yli 35 maassa. Meillä on yli 40 tuotantolaitosta, joissa valmistetaan lasivillaa, kivivillaa, suulakepuristettua polystyreeniä (XPS), solupolystyreeniä (EPS) ja suulakepuristettua polyetyleeniä (XPE). Palveluksessamme on yli 5 500 työntekijää, ja me olemme asiantuntijoita eristeiden valmistuksessa, tutkimuksessa ja kehitystyössä. Tarjoamme edistyksellisiä ratkaisuja, jotka parantavat rakennusten energiatehokkuutta ympäri maailmaa. Lue lisää meistä ja tuotteistamme osoitteessa [www.knaufinsulation.fi](http://www.knaufinsulation.fi/)